
TVO korraldab korteriühistutes pakendijäätmete tasuta kogumise tekkekohal kogumisena (edaspidi individuaalkonteineri teenus). Individuaalkonteineri teenusega loetakse liitunuks kõik korteriühistud, kes kasutavad Narva Linnavalitsuse 22.10.2008 määruse nr 1363 „Pakendijäätmete konteinerite jäätme-valdajatele üleandmise kord“ alusel väljastatud pakendikonteinereid, samuti jäätmevaldajad, kes on avaldanud soovi pakendijäätmete tekkekohal kogumiseks 
Pakendijäätmed kogutakse tekkekohal muudest olmejäätmetest eraldi, vältides pakendijäätmete segu-nemist teiste jäätmetega ning tagades seeläbi pakendijäätmete taaskasutatavuse.
TVO poolt volitatud jäätmekäitleja sõlmib selleks soovi avaldanud jäätmevaldajatega kirjaliku individuaalkonteineri teenuse osutamise lepingu, milles lepitakse kokku mugavusteenuse osutamise üksikasjad (soovitud tühjenda-miskuupäev jms). Lepingujärgne tühjendamissagedus peab vastama jäätmevaldaja põhjendatud vajadustele ega tohi olla harvem kui kord kuus. TVO poolt volitatud jäätmekäitleja kohustub teenuse osutamisel järgima jäätme-valdaja õiguspäraseid huvisid ning tagab, et teenuse kasutamine ei kujune jäätmevaldaja jaoks eba-mõistlikult koormavaks. Teenust osutatakse tasuta ning teenuse osutamiseks vajalikud jäätmeveo-lepingud sõlmib omal nimel ja arvel TVO poolt volitatud jäätmekäitleja.
Kui tühjenduspäeval sisaldab pakendikonteiner lisaks pakendijäätmetele olulisel määral muid jäätmeid või tühjenduspäevaks pole tagatud juurdepääs pakendikonteinerile ning teenuse kasutaja ei ole TVO volitatud jäätmekäitlejat tühjendamistakistustest eelnevalt teavitanud, võib TVO poolt volitatud jäätmekäitleja konteineri tühjendamisest keelduda ning nõuda jäätmevaldajalt, vastavalt korteriühistuga sõlmitud lepingule, tühisõiduga põhjustatud kahju hüvitamist ja leppetrahvi tasumist, kuid kokku mitte üle 3,84 € (sisaldab käibemaksu). TVO poolt volitatud jäätmekäitleja on kohustatud teavitama korteriühistut tühisõidu põhjustest ning vaidluse korral tõendama nende olemasolu.

